=== Nyt oprør i Sverige ===
Nederlaget i [[Slaget ved Hemmingstedt]] fik et nyt svensk oprør mod kong Hans til at bryde ud. Den mest aktive ved denne lejlighed var [[præst]]en Hemming Gadh,<ref>[https://snl.no/Hemming_Gadh Hemming Gadh – Store norske leksikon<!-- Botgenereret titel -->]</ref> der i tyve år havde tjent som svensk sendebud i [[Rom]], hvor han blev gjort til pavelig [[kammerherre]] af [[pave Alexander 6.|Borgia-paven]] selv. Gadh havde arbejdet ihærdigt for [[Sten Sture den ældre|Sten Stures]] interesser, og modarbejdet kong Hans' forsøg på at få pavens støtte til at overtage den svenske trone.<ref>Øystein Hellesøe Brekke: ''Knut Alvssons krig'' (s. 87)</ref> Tilbage i Sverige fik Hemming Gadh de gamle modstandere Sten og Svante Sture forsonet. I januar 1501 kom Hans til Stockholm sammen med sin kone for at behandle problemet med de stadige russiske angreb på grænsen i [[Finland]]. Et samstemmigt svensk rigsråd leverede en flængende kritik af kong Hans' styre og den måde, hans danske [[foged]]er opførte sig på i Sverige. Værre var det dog, at russisk delegation fra [[Ivan 3. af Moskva|storfyrst Ivan 3.]] dukkede op. På [[latin]] bad de kong Hans om at opfylde sin del af aftalen med storfyrsten, og afslørede i svenskernes påhør, at Ivan 3.s angreb på Finland netop var efter aftale med kong Hans - for at hjælpe ham til den svenske trone.<ref>Øystein Hellesøe Brekke: ''Knut Alvssons krig'' (s. 90-92)</ref>
Historie Død